wickkiey/tamil-wikipedia-chunked huggingface dataset:
# தமிழ்நாடு உள்ளாட்சித் தேர்தல், 2011

## உள்ளாட்சி மன்றப் பதவிகள்

தமிழ்நாட்டிலுள்ள 10 மாநகராட்சிகளில் மாநகராட்சி மன்றங்களுக்கான தலைவர் (மேயர்) மற்றும் இம்மாநகராட்சிகளின் 820 மாநகராட்சிப் பகுதிகளின் உறுப்பினர்கள் (வார்டு உறுப்பினர்கள்), 125 நகராட்சி மன்றங்களுக்கான தலைவர்கள் மற்றும் இந்நகராட்சிகளிலுள்ள 3,697 நகராட்சி மன்ற உறுப்பினர்கள், 529 பேரூராட்சி மன்றங்களுக்கான தலைவர்கள் மற்றும் இப்பேரூராட்சிகளிலுள்ள 8,303 பேரூராட்சி மன்ற உறுப்பினர்கள், 31 மாவட்ட ஊராட்சி மன்றங்களுக்கான தலைவர்கள் மற்றும் இம்மாவட்டத்திலுள்ள 655 மாவட்ட ஊராட்சி மன்ற உறுப்பினர்கள், 385 ஊராட்சி ஒன்றிய மன்றங்களுக்கான தலைவர்கள் மற்றும் இந்த ஊராட்சி ஒன்றியங்களிலுள்ள 6,470 ஊராட்சி ஒன்றிய உறுப்பினர்கள், 12 ஆயிரத்து 524 கிராம ஊராட்சி மன்றங்களுக்கான தலைவர்கள் மற்றும் இந்த ஊராட்சி மன்றங்களிலுள்ள 99 ஆயிரத்து 333 கிராம ஊராட்சி வார்டுகள் என, ஒரு லட்சத்து 18 ஆயிரத்து 983 பதவிகளுக்கு இத்தேர்தல் நடைபெற்றது.
# தமிழ்நாடு உள்ளாட்சித் தேர்தல், 2011

## நகரப் பகுதிகள்

1996, 2001 ஆம் ஆண்டுகளில் பேரூராட்சி, நகராட்சி மற்றும் மாநகராட்சிப் பகுதிகளில் மன்றத்தலைவரை மக்களே நேரடியாகத் தேர்வு செய்தனர். ஆனால் கடந்த 2006 ஆம் ஆண்டில் நடைபெற்ற உள்ளாட்சித் தேர்தலில் பேரூராட்சி, நகராட்சி மற்றும் மாநகராட்சிப் பகுதிகளின் உறுப்பினர்கள் தேர்வு செய்யப்பட்டு அந்த உறுப்பினர்களிலிருந்து ஒருவரைத் தலைவராகத் தேர்வு செய்யும் முறை கடைப்பிடிக்கப்பட்டது. 2011 ஆம் ஆண்டிற்கான உள்ளாட்சித் தேர்தலில் முன்பு நடைமுறையிலிருந்த மக்களே நேரடியாகத் தலைவரைத் தேர்வு செய்யுமாறு சட்டம் திருத்தப்பட்டுள்ளது. இதனால் பேரூராட்சி, நகராட்சி மற்றும் மாநகராட்சிப் பகுதியிலுள்ள வாக்காளர்கள் தங்கள் பகுதிக்கென ஒரு உறுப்பினர் மற்றும் தலைவர் என இரண்டு பதவிகளுக்கும் தனித்தனியாக இரு வாக்குகளைப் பதிவு செய்ய வேண்டும்.
# தமிழ்நாடு உள்ளாட்சித் தேர்தல், 2011

## ஊராட்சிப் பகுதிகள்

நகர்ப் பகுதிகளில்லாத கிராமப் பகுதிகள் மாவட்ட ஊராட்சி, ஊராட்சி ஒன்றியம் மற்றும் ஊராட்சி என மூன்றடுக்கு முறைகளின் கீழ் செயல்படுவதால் ஊராட்சிப் பகுதியிலிருப்போர் மாவட்ட ஊராட்சி மன்ற உறுப்பினர், ஊராட்சி ஒன்றிய உறுப்பினர், ஊராட்சி மன்றத் தலைவர் மற்றும் ஊராட்சி மன்ற உறுப்பினர் எனும் நான்கு பதவிகளுக்காகத் தனித்தனியாக நான்கு வாக்குகளைப் பதிவு செய்ய வேண்டும்.
# தமிழ்நாடு உள்ளாட்சித் தேர்தல், 2011

## தேர்தல் அட்டவணை

- வேட்பு மனு தாக்கல் துவக்கம்: செப்டம்பர் 22, 2011
- மனு தாக்கல் கடைசி நாள்: செப்டம்பர் 29, 2011
- மனு பரிசீலனை: செப்டம்பர் 30, 2011
- திரும்பப் பெற கடைசி நாள் : அக்டோபர் 3, 2011
- ஓட்டுப் பதிவு: அக்டோபர் 17, 2011 மற்றும் அக்டோபர் 19, 2011
- ஓட்டு எண்ணிக்கை: அக்டோபர் 21, 2011
# தமிழ்நாடு உள்ளாட்சித் தேர்தல், 2011

## வாக்குப் பதிவு

2011 உள்ளாட்சித் தேர்தலில் நகர்ப்பகுதிகளில் மின்னணு வாக்குப் பதிவு எந்திரங்களும், ஊராட்சிப் பகுதிகளில் வாக்குச் சீட்டுப் பதிவு முறையும் பயன்படுத்தப்பட்டன.
# தமிழ்நாடு உள்ளாட்சித் தேர்தல், 2011

## வாக்குப் பதிவு

### வாக்குப் பதிவு எந்திரம்

பேரூராட்சி, நகராட்சி மற்றும் மாநகராட்சிப் பகுதிகளுக்கான தலைவர் மற்றும் உறுப்பினர்களுக்கான தேர்தலுக்கு வாக்குப் பதிவு செய்யும் எந்திரங்கள் பயன்படுத்தப்பட்டன.
# தமிழ்நாடு உள்ளாட்சித் தேர்தல், 2011

## வாக்குப் பதிவு

### வாக்குச் சீட்டுப் பதிவு

ஊராட்சிப் பகுதிகளுக்கான மாவட்ட ஊராட்சி உறுப்பினர், ஊராட்சி ஒன்றிய உறுப்பினர், ஊராட்சிமன்றத் தலைவர் மற்றும் ஊராட்சி மன்ற உறுப்பினர்களுக்கான தேர்தலுக்கு வாக்குச் சீட்டுப் பதிவு முறை பயன்படுத்தப்பட்டன. ஊராட்சிப் பகுதி வாக்காளர்கள் நான்கு வாக்குகள் அளிக்க வேண்டியிருப்பதால் வாக்காளர்கள் வாக்களிப்பதில் குழப்பமடையாமலிருக்க நான்கு நிறத்தில் வாக்குச் சீட்டுகள் பயன்படுத்தப்பட்டன. இதன்படி ஊராட்சி மன்ற உறுப்பினர் தேர்தலுக்கு வெள்ளை நிறத்திலும், ஊராட்சி மன்றத் தலைவர் தேர்தலுக்கு இளஞ்சிவப்பு நிறத்திலும், ஊராட்சி ஒன்றிய உறுப்பினர் தேர்தலுக்கு பச்சை நிறத்திலும், மாவட்ட ஊராட்சி வார்டு உறுப்பினர் தேர்தலுக்கு மஞ்சள் நிறத்திலும் வாக்குச் சீட்டுகள் பயன்படுத்தப்படும். இரண்டு கிராம ஊராட்சி வார்டுகளுக்கு பொதுவாக அமைக்கப்படும் வாக்குச் சாவடிகளில் ஒரு வார்டிற்கு வெள்ளை நிறத்திலும், மற்றொரு வார்டிற்கு இள நீல நிறத்திலும் வாக்குச் சீட்டுகள் பயன்படுத்தப்படும்.
# தமிழ்நாடு உள்ளாட்சித் தேர்தல், 2011

## வாக்காளர்களும் வாக்குச் சாவடிகளும்

4 கோடியே, 63 லட்சத்து, 37 ஆயிரத்து, 379 வாக்காளர்கள் வாக்களிக்கத் தகுதியுடையவர்களாக இருந்தனர். இவர்கள் வாக்களிப்பதற்காக மொத்தம் 86 ஆயிரத்து, 104 வாக்குச் சாவடிகள் அமைக்கப்பட்டன.
# தமிழ்நாடு உள்ளாட்சித் தேர்தல், 2011

## வாக்காளர்களும் வாக்குச் சாவடிகளும்

### நகரப் பகுதிகள்

நகரப் பகுதிகளில், 1 கோடியே, 80 ஆயிரத்து, 195 ஆண் வாக்காளர்களும், 99 லட்சத்து, 13 ஆயிரத்து, 703 பெண் வாக்காளர்களும், 453 இதர வாக்காளர்களுமாக, மொத்தம், 1 கோடியே, 99 லட்சத்து, 94 ஆயிரத்து, 351 வாக்காளர்கள் இருந்தனர். இவர்கள் வாக்களிப்பதற்காக 25 ஆயிரத்து, 590 வாக்குச் சாவடிகள், நகர்ப் பகுதிகளில் அமைக்கப்பட்டன. இத்தேர்தலுக்காக 80 ஆயிரத்து 500 மின்னணு வாக்குப்பதிவு இயந்திரங்கள் பயன்படுத்தப்பட்டன.
# தமிழ்நாடு உள்ளாட்சித் தேர்தல், 2011

## வாக்காளர்களும் வாக்குச் சாவடிகளும்

### ஊராட்சிப் பகுதிகள்

ஊராட்சிப் பகுதிகளில், 1 கோடியே, 33 லட்சத்து, 18 ஆயிரத்து, 643 ஆண் வாக்காளர்களும், 1 கோடியே, 31 லட்சத்து, 24 ஆயிரத்து, 227 பெண் வாக்காளர்களும், 158 இதர வாக்காளர்களுமாக, மொத்தம், 2 கோடியே, 64 லட்சத்து, 43 ஆயிரத்து, 28 வாக்காளர்கள் உள்ளனர். இவர்கள் வாக்களிப்பதற்காக 60 ஆயிரத்து, 518 ஓட்டுச் சாவடிகள் ஊராட்சிப் பகுதிகளில் அமைக்கப்பட்டன. இத்தேர்தலுக்கு, 2 லட்சத்து 39 ஆயிரம் வாக்குப்பெட்டிகள் பயன்படுத்தப்பட்டன.
# தமிழ்நாடு உள்ளாட்சித் தேர்தல், 2011

## வேட்பாளர்கள் செலவு

உள்ளாட்சித் தேர்தலில் போட்டியிடும் வேட்பாளர்கள் அதிகபட்சமாகத் தேர்தல் செலவு எவ்வளவு செய்யலாம் என மாநிலத் தேர்தல் ஆணையம் தெரிவித்துள்ளது. இதன்படி;  
- ஊராட்சி மன்ற உறுப்பினர் - 3,750
- ஊராட்சி மன்றத் தலைவர் - 15,000
- ஊராட்சி ஒன்றிய உறுப்பினர் - 37,500
- மாவட்ட ஊராட்சி உறுப்பினர் - 75,000
- பேரூராட்சி மற்றும் மூன்றாம் நிலை நகராட்சித் தலைவர் - 56,250
- முதல் மற்றும் இரண்டாம் நிலை நகராட்சித் தலைவர் - 1,12, 500
- தேர்வு நிலை மற்றும் சிறப்பு நிலை நகராட்சித் தலைவர் - 2,25,000
- மாநகராட்சி மன்றத் தலைவர் (மேயர்) - 5,62,500
- சென்னை மாநகராட்சி மன்றத் தலைவர் (மேயர்) - 11,25,000  
உள்ளாட்சித் தேர்தலில் போட்டியிட்ட வேட்பாளர்கள் அனைவரும் தேர்தல் முடிவுகள் அறிவிக்கப்பட்ட நாளிலிருந்து 30 நாட்களுக்குள் தேர்தல் அலுவலரிடம் தேர்தல் செலவுக் கணக்கை ஒப்படைக்க வேண்டும். ஒப்படைக்கத் தவறுபவர்கள் அடுத்து வரும் உள்ளாட்சித் தேர்தலில் போட்டியிடத் தடைவிதிக்கப்படும் எனவும் மாநில தேர்தல் ஆணையம் அறிவித்துள்ளது.
# தமிழ்நாடு உள்ளாட்சித் தேர்தல், 2011

## 2011 உள்ளாட்சித் தேர்தல் முடிவுகள்

### நகரப் பகுதிகளுக்கான தலைவர்கள்

2011ல் நடைபெற்ற தமிழ்நாடு உள்ளாட்சித் தேர்தலில் மாநகராட்சி, நகராட்சி மற்றும் பேரூராட்சி போன்ற நகரப் பகுதிகளுக்கான தலைவர் பதவிகளுக்குக் கட்சிகள் வாரியாகத் தேர்வு செய்யப்பட்டவர்கள் எண்ணிக்கை பட்டியல்.  
| கட்சி. | மாநகராட்சிகள்
(10) | நகராட்சிகள்
(125) | பேரூராட்சிகள்
(529) | குறிப்புகள் |
| --- | --- | --- | --- | --- |
| அ. இ. அ. தி. மு. க | 10 | 89 | 285 |  |
| தி. மு. க | - | 23 | 121 |  |
| பாரதீய ஜனதா | - | 2 | 13 |  |
| மார்க்சிஸ்ட் கம்யூனிஸ்ட் கட்சி | - | 2 | 5 |  |
| தே.மு.தி.க | - | 2 | 3 |  |
| ம.தி.மு.க | - | 1 | 7 |  |
| காங்கிரஸ் | - | - | 24 |  |
| இந்திய பொதுவுடமைக் கட்சி | - | - | 2 |  |
| பா.ம.க | - | - | 2 |  |
| தனிப்பட்டவர்கள் | - | 5 | 64 | } |  
- 124 நகராட்சிகளுக்கான முடிவுகள் அறிவிக்கப்பட்டுள்ளன. ஒரு நகராட்சிக்கு தேர்தல் வேட்பாளர் ஒருவர் மரணம் காரணமாக நிறுத்தி வைக்கப்பட்டுள்ளது.
# தமிழ்நாடு உள்ளாட்சித் தேர்தல், 2011

## 2011 உள்ளாட்சித் தேர்தல் முடிவுகள்

### நகரப் பகுதிகளுக்கான உறுப்பினர்கள்

2011ல் நடைபெற்ற தமிழ்நாடு உள்ளாட்சித் தேர்தலில் மாநகராட்சி, நகராட்சி மற்றும் பேரூராட்சி போன்ற நகரப் பகுதிகளுக்கான உறுப்பினர் பதவிகளுக்குக் கட்சிகள் வாரியாகத் தேர்வு செய்யப்பட்டவர்கள் எண்ணிக்கை பட்டியல்.
பாமகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 3.55. அதில் ஊரகப்பகுதிகளான கிராமங்களில் அதிக அளவாக 4.63 விழுக்காடு கிடைத்துள்ளது. நகரங்களில் 1.93 விழுக்காடு வாக்கு கிடைத்துள்ளது.
# டெட் எ’பெக்கட்

**டெட் எ பெக்கட்** (*Ted a'Beckett*, பிறப்பு: ஆகத்து 11 1907, இறப்பு: சூன் 2 1989), ஆத்திரேலியா அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளில், 47 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 - 1928 ம் ஆண்டுகளில், ஆத்திரேலிய தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இளவேனிற்காலம்

**இளவேனிற்காலம்** அல்லது **வசந்தகாலம்** (Spring) என்பது மிதவெப்பமண்டல இடங்களில் காணப்படும் நான்கு பருவ காலங்களில், குளிர்காலத்திற்கும், கோடைகாலத்திற்கும் இடையில் வரும் காலமாகும். புவியின் வட அரைக்கோளத்தில் உள்ள மிதவெப்பமண்டல இடங்களில் மார்ச், ஏப்ரல், மே மாதங்களிலும், தெற்கு அரைக்கோளத்தில் உள்ள மிதவெப்பமண்டல இடங்களில் செப்டம்பர், அக்டோபர், நவம்பர் மாதங்களிலும் இந்த பருவகாலம் குறிக்கப்படுகின்றது.
# இளவேனிற்காலம்

## மேலும் வாசிக்க

- கோடைகாலம்
- இலையுதிர்காலம்
- குளிர்காலம்
# பில் ஆடம்ஸ்

**பில் ஆடம்ஸ்** (*Phil Adams*, பிறப்பு: பிப்ரவரி 5 1991), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2010/11) ஆண்டுகளில் ஆத்திரேலியா ஏ-தர துடுப்பாட்ட உறுப்பினராக ஏ-தர துடுப்பாட்டப் போட்டிகளில் பங்குகொண்டார்.
# பில் ஆடம்ஸ்

## வெளி இணைப்பு

பில் ஆடம்ஸ் - கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# நேதன் அட்கோக்

**நேதன் அட்கோக்** (*Nathan Adcock*, பிறப்பு: ஏப்ரல் 22 1978), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும், எட்டு இருபது20 போட்டிகளிலும் கலந்து கொண்டுள்ளார். இவர் 1997/98 ஆண்டுகளில் ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# நேதன் அட்கோக்

## வெளி இணைப்பு

நேதன் அட்கோக் - கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# நிக் ஆலன்பை

**நிக் ஆலன்பை** (*Nick Allanby *, பிறப்பு: ஆகத்து 24 1957), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1979-1983 ஆண்டுகளில் ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# நிக் ஆலன்பை

## வெளி இணைப்பு

நிக் ஆலன்பை - கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# ரிச்சர்ட் ஆலன்பை

**ரிச்சர்ட் ஆலன்பை** (*Richard Allanby*, பிறப்பு: சூலை 26 1971), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994-1995 ஆண்டுகளில் ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ரிச்சர்ட் ஆலன்பை

## வெளி இணைப்பு

ரிச்சர்ட் ஆலன்பை - கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# நோயல் ஆலன்சன்

**நோயல் ஆலன்சன்** (*Noel Allanson*, பிறப்பு: திசம்பர் 25 1925), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1956/57 ல் ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்குகொண்டார்.
# நோயல் ஆலன்சன்

## வெளி இணைப்பு

நோயல் ஆலன்சன் - கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# பில் ஆலென்

**பில் ஆலென்** (*Bill Allen (footballer) *, பிறப்பு: சூலை 7 1889, இறப்பு: நவம்பர் 13 1948), ஆத்திரேலியா அணியின் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1914-1915 ஆண்டுகளில், ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்கு கொண்டார்.
# பில் ஆலென்

## வெளி இணைப்பு

பில் ஆலென் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# ஜோ அபேவிக்கிரம

**ஜோ அபேவிக்கிரம** (*Gammana Patabendige Don John Abeywickrama*, சூன் 22, 1927 - செப்டம்பர் 21 2011), பிரபல சிங்களத் திரைப்பட நடிகராவார். இவர் ஆரம்ப காலத்தில் நகைச்சுவை நடிகராக திரைப்படத்துறையில் இணைந்தார். பின்பு 60களில் குணசித்திர பாத்திரங்களில் நடித்து குணசித்திர நடிகராகவும் கதாநாயகனாகவும் நடித்துப் புகழ் பெற்றார்.
# ஜோ அபேவிக்கிரம

## வாழ்க்கைக் குறிப்பு

இலங்கையின் இரத்தினபுரி மாவட்டத்தில் லெல்லுபிட்டி எனும் பின்தங்கிய கிராமமொன்றில் பிறந்தவர் அபேவிக்கிரம. இவருடன் கூடப் பிறந்தவர்கள் மூவர். திப்பித்திகல கலவன் பாடசாலை, இரத்தினபுரி சீவலி வித்தியாலயம் ஆகியவற்றில் கல்வி கற்றார்.
# ஜோ அபேவிக்கிரம

## திரைப்படத்துறையில்

இவர் நடித்த முதல் திரைப்படம் தேவசுந்தரி, இருப்பினும் இத்திரைப்படத்திற்கு முன்பாக இவர் நடித்த மற்றுமொரு திரைப்படமான 'சரதம' 1957 இல் திரையிடப்பட்டது. இவர் அறிமுகமான முதல் திரைப்படம் இதுவாகும். இவர் திரைப்படத்துறையில் பல பாத்திரங்களில் நடித்துள்ளார். இவர் நடித்த பாத்திரங்கள் ஒன்றுக்கொன்று வித்தியாசமானவையாகும். இயற்கையான நடிப்பினையே இவர் விரும்பியிருந்தார். இவரின் பெரும்பாலான பாத்திரங்கள் இயற்கையோடு பின்னிப் பிணைந்தவை.
# ஜோ அபேவிக்கிரம

## பிற துறைகள்

1959 இல் உலகப் புகழ்பெற்ற நாடக ஆசிரியர் சேக்ஸ்பியரின் 'ஒதேலோ' நாடகத்தை நடித்து மேடை நாடகத்துறையில் அறிமுகமான இவர் பல மேடை நாடகங்களில் நடித்துள்ளார். மேலும், சின்னத்திரையில் தொலைக்காட்சி நாடகங்கள் பலவற்றிலும் நடித்துள்ளதுடன், தொலைக்காட்சி நாடகத் தயாரிப்பாளராகவும் பணியாற்றியுள்ளார்.
# ஜோ அபேவிக்கிரம

## விருதுகள்

இலங்கையில் திரைப்படத்துறையில் ஈடுபட்டுள்ளோருக்கு வழங்கப்படும் உயர்ந்த விருதாகக் கருதப்படுவது சரசவிய விருதாகும். ஜோ அபேவிக்கிரம 11 தடவைகள் இந்த விருதைப் பெற்றுள்ளார்.
# ஜோ அபேவிக்கிரம

## விருதுகள்

### சரசவிய விருது

- 1965 சரசவிய விருது (திரைப்படம் - கெடவரயோ)
- 1966 ஜனரஞ்ச மற்றும் சிறந்த நடிகர் விருது (திரைப்படம் - சாரவிட)
- 1981 சிறந்த நடிகர் விருது (திரைப்படம் - பெத்தேகம)
- 1983 சிறந்த நடிகர் விருது (திரைப்படம் - மலட்ட நொயன பம்பரு)
- 1986 சரசவிய உயர் விருது
- 1987 சிறந்த நடிகர் விருது (திரைப்படம் - மல்தெனியோ சிமியோன்)
- 1991 சிறந்த துணை நடிகர் (திரைப்படம் - பாலம யட்ட)
- 1992 சிறந்த நடிகர் விருது (திரைப்படம் - கொலு முகுதே குனாட்டுவ)
- 1993 சிறந்த நடிகர் விருது (திரைப்படம் - உமயாங்கனா)
- 1997 சிறந்த நடிகர் விருது (திரைப்படம் - வித்துசித்துவம்)
- 2002 சிறந்த நடிகர் விருது (திரைப்படம் - (புர ஹந்த கலுவர)
# ஜோ அபேவிக்கிரம

## விருதுகள்

### சனாதிபதி விருது

திரைப்படத்துறையினரை ஊக்குவிக்குமுகமாகவும், திரைப்படக் கலைஞர்களை கௌரவிக்குமுகமாகவும் வழங்கப்பட்ட இலங்கையின் அதியுயர் விருதாக சனாதிபதி விருதினை இவர் 7 தடவைகள் பெற்றுள்ளார்.  
- 1980 சிறந்த துணை நடிகர் விருது (திரைப்படம் - வசந்தயே தவசக்)
- 1981 சிறந்த நடிகர் விருது (திரைப்படம் - சிறிபோ அய்யா)
- 1982 சிறந்த நடிகர் விருது (திரைப்படம் - பெத்தேகம)
- 1983 சிறந்த நடிகர் விருது (திரைப்படம் - மலட்ட நொயன பம்பரு)
- 1987 சிறந்த நடிகர் விருது (திரைப்படம் - பூஜா)
- 1996 சிறந்த நடிகர் விருது (திரைப்படம் - லொக்கு துவ)
- 1997 சிறந்த நடிகர் விருது (திரைப்படம் - விது சிதுவம்)
# ஜோ அபேவிக்கிரம

## விருதுகள்

### சர்வதேச விருது

1999ல் 12வது சிங்கப்பூர் திரைப்பட சர்வதேச விருதினை இவர் பெற்றார். புரஹந்த கலுவர திரைப்படத்தில் நடித்தமைக்காக சிறந்த நடிகருக்காக வழங்கப்படும் சில்வர் ஸ்கிரீன் விருது இவருக்குக் கிடைத்தது.
# ஜோ அபேவிக்கிரம

## இறப்பு

ஜோ அபேவிக்கிரம தனது 84 ஆவது வயதில் செப்டம்பர் 21 2011 காலமானார். அவர் உடற்பயிற்சிகளில் ஈடுபட்டிருந்த போது விழுந்த நிலையில் களுபோவில மருத்துவமனைக்குக் கொண்டு செல்லும் நிலையிலேயே உயிரிழந்தார். இவர் இரண்டு பிள்ளைகளின் தந்தையாவார்.
# ஜோ அபேவிக்கிரம

## நடித்துள்ள திரைப்படங்கள்

#### வெளியிணைப்புகள்

- Joe Abeywickrama's Biography in Sinhala Films Database
- Joe Abeywickrama's Biography in Sinhala
- Joe Abeywickrama in Sinhala
- Official Website - National Film Corporation of Sri Lanka
- இலங்கை சிங்களத் திரைப்பட ரசிகர்களிடையே நீங்கா இடம்பிடித்த ஜோ அபேவிக்கிரம - புன்னியாமீன்
# பல்லவி அய்யர்

**பல்லவி அய்யர்** ஒரு இந்தியப் பத்திரிக்கையாளரும் எழுத்தாளரும் ஆவார்.
தில்லியில் வளர்ந்த இவர் தில்லியிலும் லண்டனிலும் தன் பட்டப்படிப்பை முடித்தார். சீனாவில் இவர் ஏறத்தாழ 5 ஆண்டு காலம் வசித்திருக்கிறார். தனது அனுபவங்களை சுமோக் அண்ட் மிரர்சு: சீனாவில் ஒர் அனுபவம் (*Smoke and Mirrors: An Experience of China*) என்ற ஆங்கில நூலாக எழுதியுள்ளார். இதனை சீனா - விலகும் திரை என்ற பெயரில் தமிழில் ராமன் ராஜா மொழி பெயர்த்துள்ளார். கிழக்கு பதிப்பகம் வெளியிட்டுள்ளது. சீனாவைப் பற்றிய பல்வேறு தகவல்களை இந்த நூல் தமிழில் தருகிறது.
# ஜிம் ஆலென்பை

**ஜிம் ஆலென்பை** (*Jim Allenby *, பிறப்பு: செப்டம்பர் 12 1982), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 72 முதல்தர துடுப்பாட்டப் போட்டிகளிலும், 68 ஏ-தர துடுப்பாட்டப் போட்டிகளிலும், 67 இருபது20 போட்டிகளிலும் கலந்து கொண்டுள்ளார். இவர் 2006-2011 ஆண்டுகளில் ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ஜிம் ஆலென்பை

## வெளி இணைப்பு

ஜிம் ஆலென்பை - கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# முஜாஹிதீன்

**முஜாஹிதீன் ** (Mujahideen, **', பன்மை **', அடிநிலைப் பன்மை ** "போராளிகள்" அல்லது " ஜிகாத்தில் பங்கேற்பவர்கள்") இஸ்லாமிய வழக்கில் அரபு மொழியில் கடவுளின் வழியில் போராடுபவர்களைக் குறிப்பதாகும். இதன் வேர்ச்சொல்லும் ஜிகாத்தின் வேர்ச்சொல்லும் ஒன்றேயாகும்.
# முஜாஹிதீன்

## வரலாறு

### இக்கருத்தின் துவக்கம்

ஜிகாத்தின் துவக்கம் முகம்மது நபி மற்றும் திருக் குர்ஆனின் சொற்களிலும் செயல்களிலும் அடங்கியுள்ளது. முகமது நபி அவர்களின் கடினமான காலங்களில் அவருக்குத் துணை நின்றவர்கள் *அன்சார்கள்* (*உதவியாளர்கள்*) என்றும் *முஹாஜிர்கள்* (*புலம் பெயர்ந்தோர்*) என்றும் அழைக்கப்பட்டனர். முகம்மது நபியுடன் ஆயுதமேந்திப் போராடிய அன்சார்களும் முஹாஜிர்களும் முஜாஹிதீன்கள் என்று அழைக்கப்பட்டனர்.
# முஜாஹிதீன்

## வரலாறு

### ஆப்கானிஸ்தான் உள்நாட்டுப் போர்

எல்லையில் செல்கையில்.]]
ஆப்கானிஸ்தானில் 1970களில் சோவியத் சார்பு *ஆப்கானிஸ்தான் சனநாயக குடியரசு* ஆட்சிக்கு எதிராக எழுந்த பல்வேறு புரட்சிக்குழுக்களே தற்கால முஜாஹிதீன்களாக பெரிதும் அறியப்படுபவர்கள் ஆகும். இவர்களை அடக்குவதற்கு சோவியத் ஒன்றியத்தின் உதவி வேண்டப்பட்டது. இதனால் இந்த முஜாஹிதீன்கள் மிக நவீன ஆயுதங்கள் தாங்கிய சோவியத் மற்றும் ஆப்கன் சனநாயகக் குடியரசு துருப்புகளுடன் சண்டை இடலாயிற்று. 1980களில் சோவியத் ஒன்றியம் இந்தச் சண்டையிலிருந்து விலகிக் கொண்டபிறகு பல்வேறு முஜாஹிதீன் குழுக்கள் தங்களுக்குள்ளேயே சண்டையிட்டுக் கொண்டன.  
பல வெளிநாட்டு முஸ்லிம்கள் பல்வேறு முஜாஹிதீன் குழுக்களுக்கு உதவி வழங்கி வந்தன. இவர்களில் முதன்மையானவர்கள் சவூதி அரேபியாவின் செல்வச் செழிப்பான குடும்பத்திலிருந்து வந்த உசாமா பின் லாதின் ஆகும். இவரது *மக்தப் அல்-கதமத்* நிதி, ஆயுதங்கள் மற்றும் போராளிகளை வெளியிலிருந்து வழங்கியது. சவூதி அரேபியா மற்றும் பாக்கித்தான் அரசுகளும் உதவி புரிந்தன.
# முஜாஹிதீன்

## வரலாறு

### இந்தியா மற்றும் பாக்கித்தான்

இந்தியாவில் 2008ஆம் ஆண்டு தங்களை இந்திய முஜாஹிதீன் என அறிமுகப்படுத்திக்கொண்ட குழுவொன்று பல்வேறு தீவிரவாதச் செயல்களுடன் வெளிப்படுத்திக் கொண்டது. நவம்பர் 26, 2008இல் தங்களை டெக்கன் முஜாஹிதீன் என கூறிக்கொண்ட குழுவொன்று மும்பையில் நடந்த பல திவிரவாதச் செல்களுக்கு பொறுப்பேற்பதாகக் கூறியது. இந்திய உளவுத்துறை இந்திய முஜாஹிதீன் என்பவர்கள் லஷ்கர்-ஏ-தொய்பா மற்றும் ஹர்கத்-உல்-ஜிகாத்-அல்-இஸ்லாமி இயக்கங்களின் முன்னிலைக்குழுக்களே எனக் கூறியுள்ளது. இந்திய மாநிலம் காசுமீரில் இந்திய அரசாட்சியை எதிர்க்கும் இசுலாமிய போராளிகள் பரவலாக *முஜாஹிதீன்* என்றே அழைக்கப்படுகின்றனர்.  
பாக்கித்தானின் ஆதிக்கத்தில் உள்ள காசுமீரிலும் பல்வேறு போராட்டக்குழுக்கள் உருவாகியுள்ளன. இவற்றில் லஷ்கர்-ஏ-தொய்பா , ஜெய்ஷ்-ஏ-முகம்மது, சம்மு காசுமீர் விடுதலை முன்னணி, ஹிஸ்புல் முஜாஹிதீன், ஹர்கத்-அல்-முஜாஹிதீன் குறிப்பிடத்தக்கவை. மனித உரிமை கவனிப்பு அமைப்பின் 1996 அறிக்கை செயற்படும் முஜாஹிதீன்களின் எண்ணிக்கை 3200 என்று மதிப்பிட்டுள்ளது.  
பாக்கித்தான் படையின் தேசிய பாதுகாவலர்கள் "முஜாஹித் படை" என்று அறியப்படுகின்றனர். இவர்கள் பிற குழுக்களைப் போலன்றி ஓர் நாட்டின் அதிகாரபூர்வ படைத்துறையினர் ஆகும்.  
கேரளாவின் சுன்னி இஸ்லாம் பிரிவுக்குள் உள்ள கேரள நத்வதுல் முஜாஹிதீன் இயக்கம் "முஜாஹித்"கள் என்றே அழைக்கப்படுகின்றனர்.
# பில் ஆல்லி

**பில் ஆல்லி** (*Bill Alley *, பிறப்பு: பிப்ரவரி 3 1919, இறப்பு: நவம்பர் 26 2004), ஆத்திரேலியா அணியின் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 400 முதல்தர துடுப்பாட்டப் போட்டிகளிலும், 17 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1945/46-1968 ஆண்டுகளில், ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்கு
கொண்டார்.
# பில் ஆல்லி

## வெளி இணைப்பு

பில் ஆல்லி கிரிக்கட் ஆக்கைவ் இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# டெர்ரி ஆல்டர்மன்

**டெர்ரி ஆல்டர்மன்** (*Terry Alderman *, பிறப்பு: சூன் 12 1956), ஆத்திரேலியா அணியின் துடுப்பாட்டக்காரர். இவர் 41 தேர்வுத் துடுப்பாட்டப் போட்டிகளிலும் , 65 ஒருநாள் பன்னாட்டுத் துடுப்பாட்டப் போட்டிகளிலும், 245 முதல்தர துடுப்பாட்டப் போட்டிகளிலும், 166 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1981 - 1991 ஆண்டுகளில் ஆத்திரேலியா தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1981 - 1991 ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# டெர்ரி ஆல்டர்மன்

## மூலம்

- தாமி சொல்கைல் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# ஜார்ஜ் அலெக்சான்டர்

**ஜார்ஜ் அலெக்சான்டர்** (*George Alexander *, பிறப்பு: ஏப்ரல் 22 1851, இறப்பு: நவம்பர் 6 1930), ஆத்திரேலியா அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் ,24 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880-1884 ம் ஆண்டுகளில், ஆத்திரேலிய தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹாரி அலெக்சான்டர்

**ஹாரி அலெக்சான்டர்** (*Harry Alexander*, பிறப்பு: சூன் 9 1905, இறப்பு: ஏப்ரல் 15 1993), ஆத்திரேலியா அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,41 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933ம் ஆண்டுகளில், ஆத்திரேலிய தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பிரேங்க் ஆலன்

**பிரேங்க் ஆலன்** (*Frank Allan*, பிறப்பு: திசம்பர் 2 1849, இறப்பு: பிப்ரவரி 9 1917), ஆத்திரேலியா அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 31 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879ம் ஆண்டுகளில், ஆத்திரேலிய தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜாங்கிர் அப்பாஸ்

** ஜாங்கிர் அப்பாஸ்** (*Jhangir Abbas*, பிறப்பு: திசம்பர் 17 1970, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ஆண்டுகளில், ஏ-தர துடுப்பாட்டப் போட்டியில் பங்குகொண்டார்.
# ஜாங்கிர் அப்பாஸ்

## வெளி இணைப்பு

ஜாங்கிர் அப்பாஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# நீல் ஆப்பர்லி

** நீல் ஆப்பர்லி** (*Neal Abberley*, பிறப்பு: ஏப்ரல் 22 1944, இறப்பு: ஆகத்து 8 2011.), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 261 முதல்தர துடுப்பாட்டப் போட்டிகளிலும், 133 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1964-1979 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நீல் ஆப்பர்லி

## வெளி இணைப்பு

நீல் ஆப்பர்லி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# உலக வங்கி முதன்மை பொருளாதார வல்லுநர்

**உலக வங்கி முதன்மை பொருளாதார வல்லுநர்** (**World Bank Chief Economist**) ஆனவர், அகில உலக அளவிலும் பிராந்திய அளவிலும் நாடுகள் அளவிலும், உலக வங்கியின் முன்னேற்றத் திட்டங்களுக்கும் பொருளாதார ஆய்வு நடவடிக்கைகளுக்கும் தேவையான அறிவுசார் தலைமையும் வழிகாட்டுதலையும் அளிக்கிறார். அவர் உலக வங்கியின் முதன்மை மேலாண்மை அணியின் உறுப்பினர் ஆவார். உலக வங்கியின் தலைவர் மற்றும் வங்கியின் மேலாண்மை குழுவுக்கும் பொருளாதாரம் சார்ந்த அறிவுரைகளை அளிக்கிறார்.
# உலக வங்கி முதன்மை பொருளாதார வல்லுநர்

## உலக வங்கி முதன்மை பொருளாதார வல்லுநர்களின் பட்டியல்

- ஹாலிஸ் பி. ஜெனரி — 1972–1982
- ஆன் ஆஸ்பான் குரூகர் — 1982–1986
- ஸ்டான்லி பிஷர் — 1988–1990
- லாரன்ஸ் சம்மர் — 1991–1993
- மைக்கேல் புருனோ — 1993–1996
- ஜோசப் இ. ஸ்டிக்ளிட்ஸ் — 1997–2000
- நிக்கோலஸ் ஸ்டெர்ன் — 2000–2003
- பிராங்க் பொர்கிக்னன் — 2003–2007
- ஜஸ்டின் யிஃபு லின் — 2008 சூன் முதல்
# சிறைக்கூடு: இலங்கைக்கான போரும் விடுதலைப் புலிகளின் இறுதி நாட்களும் (நூல்)

**சிறைக்கூடு: இலங்கைக்கான போரும் விடுதலைப் புலிகளின் இறுதி நாட்களும்** என்பது இறுதி ஈழப் போரின் கொடூரங்களையும், அதன் வரலாற்றுப் பின்னணியையும் ஆயும் நூல் ஆகும். இந்த நூலை இறுதிப் போரின் போது, 2009 தொடக்க காலம் வரை ஐ.நா பேச்சாளாராக இலங்கையில் பணியாற்றிய Gordon Weiss எழுதியுள்ளார்.
# சிறைக்கூடு: இலங்கைக்கான போரும் விடுதலைப் புலிகளின் இறுதி நாட்களும் (நூல்)

## உள்ளடக்கம்

இந்த நூல் இலங்கையின் மக்களாட்சி மக்களாட்சி பெளத்த அடிப்படைவாதிகளாலும், சிறுகுழு (oligarchy) சிங்கள அரசியல்வாதிகள் மற்றும் பிக்குமார்களால் கடத்தப்பட்டது என்றும், அதன் விளைவால் விடுதலைப் புலிகள் தோற்றுவிக்கப்பட்டது என்றும் வாதிடுகிறது. இலங்கையில் அரசு, பொருளாதாரம், நீதி, ஊடகங்கள் என அனைத்தும் ராசபக்ச சகோதரர்களின் கட்டுப்பாட்டுக்குள் இருப்பதாக இந்த நூல் கூறுகிறது. இலங்கை சீனா, ஈரான், பார்மா, லிபியா போன்ற நாடுகளின் நட்புடன் இதைச் சாதிக்க முடிகிறது என்றும் வாதிடுகிறது.
# கூடகாரம்

**கூடகாரம்** என்பது மதுரை மாநகரில் இருந்த பகுதி என்பதை அதன் பெயர் கொண்டு உணரமுடிகிறது.  
கூடம் என்பது கூடிக் கூம்பாக அமைக்கப்படும் கோபுரத்தையும், மாடி வீடுகளையும் குறிக்கும். கூடகோபுரம் என்று இன்றும் வழங்குகிறோம். இன்றும் மதுரையில் உள்ள தெருக்கள் கிழக்கு மாடவீதி போன்ற பெயர்களுடன் விளங்குகின்றன. இப்பெயர்களில் மாடவீதி என்பது கோபுர வீதியைக் குறிக்கிறது. இதனைக் கூடவீதி என்றும் கொள்ளலாம்.  
தமிழ் எழுத்துகளில் நெடில் எழுத்துக்களுக்குக் ‘காரம்’ என்னும் சொல் சேர்க்கப்படும். ஆகாரம், ஈகாரம், ஊகாரம் … என்றெல்லாம் வரும். நிலா என்னும் சொல்லிலுள்ள ‘ஆ’ எழுத்தும் ஆகாரமே.இப்படித் தொடரும் நெடுமையைக் குறிக்கவே காரம் என்னும் அடைமொழியைச் சேர்ப்பது வழக்கம். இது ‘காரம்’ என்னும் தமிழ்ச்சொல் நெடுமைப் பொருளைத் தரும் என்பதைத் தெளிவுபடுத்துகிறது. இந்த வகையில் நெடிய தெருவை உணர்த்தும் சொல்லே காரம் என்பதை விளங்கிக் கொள்ளமுடியும்.  
இவற்றால் கூடகாரம் என்பது மதுரையின் மாடவீதிகளில் ஒன்று எனலாம். மதுரையில் கூடகாரம் என்னும் பகுதி இருந்தது.  
பாண்டியன் கூடகாரத்துத் துஞ்சிய மாறன் வழுதி என்னும் சங்ககால வேந்தன். இவன் கூடகாரம் என்னுமிடத்தில் உயிர் துறந்தான். இவனது வெற்றிகளை ஐயூர் முடவனார், மதுரை மருதன் இளநாகனார் ஆகிய புலவர்கள் பாடியுள்ளனர்.
# வழுதி (பாண்டியர்)

**வழுதி** என்பது பாண்டியரின் குடிப்பெயர்களில் ஒன்று.  
இயல்தேர் வழுதி என்று வடபுல மன்னர் வாடப் போருக்கு எழுந்த பாண்டியன் கூடகாரத்துத் துஞ்சிய மாறன் வழுதியும் தகைமாண் வழுதி என்று பாண்டியன் சித்திரமாடத்துத் துஞ்சிய நன்மாறனும் போற்றப்படுகின்றனர்.  
கூடல் , மருங்கை , கொற்கை ஆகிய இடங்களில் இருந்துகொண்டு வழுதி அரசர்கள் ஆண்டுவந்தனர்.  
வழுதி பல கோட்டைகளை வென்றவன். வழுதிக்கு அரசர் பலர் திறை தந்தனர் தன் வேல் கொண்டு பகைவரை ஓடச் செய்தவன் புலமாண் வழுதி தன் அரசியல் சுற்றத்துடன் திருப்பரங்குன்றத்தை வழிபடச் சென்றான்  
வழுதி பொன்னணிகளை வாரி வழங்கும் வள்ளல்.
இவன் நாட்டின் சிறுகுடியில் பண்ணன் வாணன் என்னும் வள்ளல்கள் வாழ்ந்துவந்தனர்.
# வழுதி (பாண்டியர்)

## வழுதி என்னும் பெயர் பூண்ட பாண்டிய அரசர்கள்

1. காய்சின வழுதி - முதற்சங்கத்தைக் கூட்டிய முதல்வன்.
1. பெருவழுதி நாணயம் - இதில் பொறிக்கப்பட்ட மன்னர்.
1. மாங்குளம் கல்வெட்டுகளிலுள்ள கடலன் வழுதி
1. பல்யாகசாலை முதுகுடுமிப் பெருவழுதி
1. கடலுள் மாய்ந்த இளம்பெருவழுதி
1. பாண்டியன் கருங்கை ஒள்வாட் பெரும்பெயர் வழுதி
1. பாண்டியன் வெள்ளியம்பலத்துத் துஞ்சிய பெருவழுதி
1. பாண்டியன் மாறன் வழுதி
1. கூடகாரத்துத் துஞ்சிய மாறன் வழுதி
1. கானப்பேரெயில் கடந்த உக்கிரப் பெருவழுதி
1. பெருவழுதி
1. குறுவழுதி
1. நல்வழுதி
1. அண்டர்மகன் குறுவழுதியார்
# வழுதி (பாண்டியர்)

## வழுதி - ஒப்புநோக்கு

வழுதி என்னும் பெயர் அடைமொழியுடனும், அடைமொழி இல்லாமலும் சங்கப்பாடல்களில் குறிப்பிடப்பட்டுள்ளன. அவை யாரைக் குறிக்கின்றன என்பத்தை நோக்குவது வரலாறு.
| பெயர் | பாடல் | குறிப்பு |  |
| --- | --- | --- | --- |
| அரண் பல கடந்த முரண் கொள் தானை வழுதி | நற்றிணை 150 | - |  |
| பசும் பூண் வழுதி | நற்றிணை 358 | மருங்கூர் அரசன் |  |
| அரண் பல கடந்த, முரண் கொள் தானை, வாடா வேம்பின், வழுதி | அகநானூறு 93 | கூடல் அரசன் |  |
| நல் தேர் வழுதி | அகநானூறு 130 | கொற்கை அரசன் |  |
| நல் தேர் வழுதி | அகநானூறு 204 | வெற்றிக்குப் பின்னர் பாசறையில் துன்பப்பட்டவன் |  |
| ஓடு புறம் கண்ட, தாள் தோய் தடக் கை, வெல் போர் வழுதி | அகநானூறு 312 | வேல் வீசி வென்றவன் |  |
| பெரும் பெயர் வழுதி | அகநானூறு 315 | கூடல் அரசன் |  |
| கருங்கை ஒள்வாள் பெரும்பெயர் வழுதி | புறநானூறு 3 | பாண்டியன் கருங்கை ஒள்வாள் பெரும்பெயர் வழுதி |  |
| சினப்போர் வழுதி | புறநானூறு 51 | பாண்டியன் கூடகாரத்துத் துஞ்சிய மாறன் வழுதி. |  |
| இயல்தேர் வழுதி | புறநானூறு 52 | பாண்டியன் கூடகாரத்துத் துஞ்சிய மாறன் வழுதி. |  |
| தகைமாண் வழுதி | புறநானூறு 59 | பாண்டியன் சித்திரமாடத்துத் துஞ்சிய நன்மாறன். |  |
| அண்ணல் யானை வழுதி | புறநானூறு 388 | தென்னவன் மறவன் எனப் போற்றப்படும் சிறுகுடிகிழான் பண்ணன் | } |
# வட்டக்கண்டல் படுகொலைகள்

**வட்டக்கண்டல் படுகொலைகள்** எனப்படுவது இலங்கை, மன்னார் மாவட்டத்தில் உள்ள வட்டக்கண்டல் என்ற ஊரில் 1985 ஆம் ஆண்டு சனவரி 30 திகதி இலங்கைப் படைத்துறையினர் நேரடியாக தாக்கியதிலும், வானூர்திகள் மூலம் தாக்கியதிலும் ஐம்பதிற்கும் மேற்பட்ட பொதுமக்கள் படுகொலை செய்யப்பட்ட நிகழ்வைக் குறிக்கும். படுகொலை செய்யப்பட்டவர்களில் அரசினர் தமிழ்க் கலவன் பாடசாலையின் அதிபர், உப அதிபர், ஆசிரியர்கள், மாணவர்கள் உட்பட பதினெட்டுப் பேரும் அடங்குவர்.
# தலையாட்டி

**தலையாட்டி** அல்லது முகமூடி என்பது இலங்கைப் படைத்துறையினரால் அல்லது இந்தியப் படைத்துறையினரால் இயக்கப் போராளிகள் யார் என அடையாளங் காட்டவெனக் கூறிப் பயன்படுத்தப்பட்ட நபர்கள் ஆவார். இவர்கள் முன் நிறுத்தப்படும் நபர்களை இவர்கள் இயக்கம் என்று தலையாட்டினால் அவர்கள் தண்டிக்கப்படுவதாக கொண்டு செல்லப்படுவார்கள்.
# துப்போலெவ் டி.யு-144

**டுபோலேவ் டு-144** (*Tupolev Tu-144*, நேட்டோ பெயர்: சார்ஜர்) ஒரு சோவியத் மீயொலிவேக பயண வானூர்தியாகும். உலகில் வணிகரீதியிலான மீயொலிவேக இரண்டு வானூர்திகளில் இது ஒன்றாகும். மற்றொன்று ஆங்கில-பிரெஞ்சு தயாரிப்பான கான்கார்ட். சனவரி 1962-ல் இதன் வடிவமைப்பு உலகுக்கு அறிமுகப்படுத்தப்பட்டது. அலெக்சிஸ் டுபோலேவ் என்பவரின் தலைமையில் நடத்தப்பட்ட சோவியத் டுபோலேவ் வடிவமைப்பு மையத்தால் இவ்வானூர்தி வடிவமைக்கப்பட்டது. இதுவே டுபோலேவின் ஒரே வணிகரீதியிலான மீயொலிவேக வானூர்தியாகும். இம்மையத்தால் வடிவமைக்கப்பட்ட மற்ற மீயொலிவேக வானூர்திகள் ராணுவ பயன்பாடுகளுக்கானவை.
# அஸ்மாரா

**அஸ்மாரா** (, டிக்ரிஞா மொழி:ኣስመራ *Asmera*, - முன்னர் *அஸ்மேரா* என வழங்கப்பட்டது - ), எரித்திரியாவின் தலைநகரமும் மிகப்பெரிய நகரமும் ஆகும். இது ஏறத்தாழ 579,000 மக்களைக் கொண்ட ஒரு குடியேற்ற நகரமாகும். இந்நகரம் 2325 மீட்டர் உயரத்தில் எரித்திரிய உயர் நிலத்தினதும் பெரிய ரிஃப்ற் பள்ளத்தாக்கினதும் வடமேற்கு விளிம்பில் அமைந்துள்ளது.
# பிரீத்தி சிந்தா

**பிரீத்தி சிந்தா** (, பிறப்பு: ஜனவரி 31, 1975) ஓர் இந்தியத் திரைப்பட நடிகை. இவர் பாலிவுட் என்கின்ற இந்தித் திரைப்படங்களிலும் அதேபோல் தமிழ் தெலுங்கு, பஞ்சாபி மற்றும் ஆங்கில மொழி படங்களில் நடித்துள்ளார். குற்றநடத்தை உளவியல் துறையில் பட்டப்படிப்பு முடித்தப்பின், 1998இல் *தில் சே* "(உயிரே)" திரைப்படத்தில் அறிமுகமானார்.
# ரங்கீலா (திரைப்படம்)

**ரங்கீலா**(Rangeela) 1995ஆம் ஆண்டு ராம் கோபால் வர்மா இயக்கத்தில், மற்றும் அமீர் கான், ஜாக்கி ஷெராப் மற்றும் ஊர்மிளா மடோண்ட்கர் நடிப்பில் வெளியான இந்தித் திரைப்படம்.  
இந்தி மூலப் படத்திலிருந்து இந்தப் படம் தமிழில் மொழி மாற்றம் செய்யப்பட்டு வெளியிடப்பட்டது.
# ரங்கீலா (திரைப்படம்)

## நடிகர்கள்

- அமீர்கான் முன்னாவாக
- ராஜ் கமலாக ஜாக்கிசெராப்
- மில்லி ஜோஷியாக ஊர்மிளா மடோண்த்கர்
- ஸ்டீவன் கபூராக குல்ஷன் குரோவர்
- பி.சி ஆக அவ்தார் கில்
- திருமதி ஜோஷி (மிலியின் தாய்) ஆக ரீமா லகூ
- திரு. ஜோஷி ( மிலியின் தந்தை) ஆக அச்சூட் பொட்டார்
- பக்யாவாக ராஜேஷ் ஜோஷி
- நீரஜ் வோரா குடிபோதையில் விருந்தினராக
- ராஜீவ் மேத்தா
- நிதின் சந்திரகாந்த் தேசாய்
- தாதாவாக ராம் மோகன்
- குல்பாதனின் தாயாக ஷம்மி
- சுமன்
- ஆதித்யா நாராயண் ("ரங்கீலா ரே" பாடலில் பாடுகிறார்)
- சரோஜ் கான் (நடன இயக்குநர்)
- தலைப்பு பாடலில் பின்னணி நடனக் கலைஞராக ரெமோ டிசோசா
- குல்பாதனாக சேபாலி சாயா (சிறப்புத் தோற்றம் )
- சிறப்புத் தோற்றத்தில் மாதுர் பண்டர்கர்
# ரங்கீலா (திரைப்படம்)

## வரவேற்பு

ரங்கீலா திரைப்படம் முதல் வாரத்தில் 334 மில்லியன் வசூல் செய்தது. இந்தத் திரைப்படம் 1995-இல் வெளியான திரைப்படங்களில் அதிக வசூல் செய்த நான்காவது திரைப்படமாகும்.
# ரங்கீலா (திரைப்படம்)

## துனுக்கு

- இத்திரைப்படம் ஏ. ஆர். ரகுமான் இன் இசைக்காகவே திமிழில் மொழிமாற்றம் செய்யப்பட்டது.
- நடிகை ஊர்மிளாவுக்கு தமிழில் “ஜெயகீதா” என்பவர் பின்னணி குரல் கொடுத்திருப்பார்.
# ரெனே குரூஸ்

**ரெனே குரூஸ்** (*Renae Cruz* பிறப்பு: நவம்பர் 27, 1987) நியூயார்க்கில் பிறந்த ஓர் அமெரிக்க பாலுணர்வுப் பட நடிகை. இவர் 2006 நவம்பரில் 19ஆம் வயதில் வயது வந்தோர்க்கான திரைப்பட துறையில் நுழைந்தார், மேலும் தற்போதுவரை 100 க்கும் மேற்பட்ட பாலுணர்வுத் திரைப்படங்களில் நடித்துள்ளார். இவர் ஒரு ஆண்டு பிரேசில் வாழ்ந்துள்ளார்.
# நீதிக் கட்சி

## பின்னணி

### பிராமணர் - பிராமணரல்லாதோர் பாகுபாடு

இந்திய சமூக அமைப்பில் வட இந்திய பிராமணர்களுடன் ஒப்பிடுகையில் சென்னை மாகாணத்தில் தென்னிந்திய பிராமணர்கள் உயரிய இடத்தைப் பெற்றிருந்தனர். மொத்த மக்கள்தொகையில் 3.2 விழுக்காடே இருந்த தமிழ் பிராமணர்கள் 1850களில் இந்தியர்கள் வகிக்கக்கூடிய அரசு பதவிகளில் பெருமளவில் இடம்பெறத் தொடங்கினர். இதன் மூலம் அவர்களது அரசியல் செல்வாக்குப் பெருகியது.  
19ம் நூற்றாண்டிலும் 20ம் நூற்றாண்டின் துவக்கத்திலும் இந்திய நிருவாகப் பணிகள் மற்றும் நகர்ப்புறங்களில் புதிதாக உருவான தொழில்களிலும் பிராமணர்களே ஆதிக்கம் செலுத்தினர். பிராமணர் சாதியில் கல்வியறிவும் ஆங்கில அறிவும் அதிகமாக இருந்ததே இந்த முன்னேற்றத்துக்கு முக்கிய காரணம். இதனால் பிராமணரல்லாதோருக்கும் பிராமணருக்குமிடையே இருந்த அரசியல், சமூக, மற்றும் பொருளாதார ஏற்றத்தாழ்வுகள் அதிகமாயின. அன்னிபெசண்டின் ஹோம்ரூல் இயக்கத்தால் இந்தப் பாகுபாடு மேலும் அதிகரித்தது.  
1912 இல் சென்னை மாகாணத்தில் சில குறிப்பிட்ட பணிகளில் பல்வேறு சாதியினரின் விகிதம் பின்வரும் பட்டியலில் தரப்பட்டுள்ளது.
| align=சாதி | align=துணைக் கலெக்டர்கள் | align=துணை நீதிபதிகள் | align=மாவட்ட முன்சீப்புகள் | align=மொத்த ஆண் மக்கள் தொகையில் % |  |
| --- | --- | --- | --- | --- | --- |
| align= பிராமணர்கள் | align= 77 | 15 | 93 | 3.2 |  |
| align= பிராமணரல்லாத இந்துக்கள் | 30 | 3 | 25 | align=85.6 |  |
| align= முசுலிம்கள் | 15 | 0 | 2 | 6.6 |  |
| align= இந்திய கிறித்தவர்கள் | 7 | 0 | 5 | 2.7 |  |
| align= ஐரோப்பியர்கள் மற்றும் யுரேசியர்கள் | 11 | 0 | 3 | align= .1 | } |  
பிராமணர்களின் இந்த ஆதிக்கம் சென்னை மாகாண சட்டமன்றத்திலும் காணப்பட்டது. 1910–20 காலகட்டத்தில் ஆளுனரால் சட்டமன்றத்துக்கு நியமிக்கப்பட்ட ஒன்பது நிருவாக உறுப்பினர்களில் எட்டு பேர் பிராமணர்கள். நியமிக்கப்பட்டவர்களில் மட்டுமல்லாது உள்ளாட்சி அமைப்புகளால் தேர்ந்தெடுக்கப்பட உறுப்பினர்களிலும் பெரும்பான்மையினர் பிராமணர்கள். இந்திய தேசிய காங்கிரசின் சென்னை மாகாணக் குழுவிலும் பிராமணர்களே ஆதிக்கம் செலுத்தினர். சென்னை மாகாணத்தில் அப்போது வெளிவந்துகொண்டிருந்த 11 முக்கிய இதழ்களில் நான்கு (*தி இந்து*, *இந்தியன் ரெவியூ*, *சுதேசமித்திரன்* மற்றும் *ஆந்திரப் பத்திரிக்கா*) பிராமணர்களால் நடத்தப்பட்டவை. மேலும், அன்னி பெசண்டின் *நியூ இந்தியா* பிராமண ஆதரவு நிலைப்பாட்டைக் கொண்டது. மீதமிருந்த ஆறில் இரண்டு பிரித்தானிய ஆதரவு இதழ்கள் (*மெட்ராஸ் மெயில்*, *மெட்ராஸ் டைம்ஸ்*); மேலும் நான்கு எவாஞ்செலிக்கக் கிறித்தவப் பிரச்சார இதழ்கள். இந்த ஆதிக்கம் சரியனறு எனப் பிராமணரல்லாத தலைவர்கள் துண்டறிக்கைகளிலும் சென்னை ஆளுனருக்கு எழுதிய திறந்த கடிதங்களிலும் தெரிவித்து வந்தனர். இவற்றுள் 1895 இல் “ஃபேர்பிளே” என்று தன்னை அழைத்துக்கொண்ட ஒரு பெயரிலி எழுத்தாளர் எழுதிய துண்டறிக்கைக் குறிப்பிடத்தக்கது.  
20ம் நூற்றாண்டின் இரண்டாம் பத்தாண்டில் சென்னை மாகாணத்தில் பிராமணர்கள் மூன்று அரசியல் குழுக்களாகப் பிரிந்திருந்தனர். அவை - சேத்துப்பட்டு ஐயர்கள் மற்றும் வெம்பாக்கம் ஐயங்கார்களைக் கொண்ட மயிலாப்பூர் குழு, *தி இந்து* உரிமையாளர் கஸ்தூரி ரங்க ஐயங்கார் தலைமையில் செயல்பட்ட எழும்பூர் குழு மற்றும் சி. ராஜகோபாலச்சாரியின் சேலம் தேசியவாதிகள் குழு ஆகியவை. இம்மூன்றுடன் போட்டியிடும் வகையில் நான்காவதாகப் பிராமணரல்லாதோர் குழு ஒன்று தோன்றி நீதிக்கட்சியாக உருவெடுத்தது.
# நீதிக் கட்சி

## பின்னணி

### வகுப்புவாதமும், பிரித்தானிய ஆட்சியாளர்களும்

பிராமணரல்லாதோர் இயக்கத்தின் தோற்றம் மற்றும் வளர்ச்சியில் பிரித்தானிய ஆட்சியாளர்களின் பங்குகுறித்து வரலாற்றாளர்களிடையே ஒருமித்த கருத்து இல்லை. காத்லீன் கோ, திராவிட இயக்கத்தின் வளர்ச்சியில் பிரித்தானியர்களுக்குப் பங்கிருந்தாலும் அது தனிப்பட்ட முறையில் தென்னிந்தியாவில் செல்வாக்கு கொண்டிருந்தது என்கிறார். யூஜீன் இர்ஷிக் பிரித்தானிய ஆட்சியாளர்கள் பிராமணரல்லாதோர் இயக்கத்தின் வளர்ச்சியை ஊக்குவித்தாலும், அவ்வளர்ச்சி அவர்களது செயல்களால் மட்டும் நிகழவில்லையெனக் கருதுகிறார்.  
20ம் நூற்றாண்டின் ஆரம்பத்தில் வலுப்பெற்ற மயிலாப்பூர் பிராமணர் குழுவின் ஆதிக்கத்தை மட்டுப்படுத்த அரசு அதிகாரிகள் பிராமணரல்லாதோர் பலரை அரசு பணிகளில் நியமிக்கத் தொடங்கினர். 1903ம் ஆண்டு சென்னை ஆளுனர் அம்ட்ஹில் பிரபு சி. சங்கரன் நாயரை சென்னை உயர் நீதிமன்ற நீதிபதியாக நியமித்தது இதற்கு நல்ல எடுத்துக்காட்டு (பாஷ்யம் அய்யங்கார் ஓய்வுபெற்றதால் ஏற்பட்ட காலியிடம்). 1912 இல் சர் அலெக்சாந்தர் கார்டியூவின் முயற்சியால் சென்னை அரசுச் செயலகம், அரசுப் பணி நியமனங்களில் பிராமணரல்லாதோர் என்றொரு தனிப்பிரிவை உருவாக்கியது. 1918 இல் இரு பிரிவினருக்கும் தனித்தனியே பட்டியல்கள் உருவாக்கப்பட்டு நியமனங்களில் பிராமணரல்லாதோருக்கு முன்னுரிமை அளிக்கப்படலாயிற்று.
# நீதிக் கட்சி

## பின்னணி

### ஆரம்பகால பிராமணரல்லாதோர் அமைப்புகள்

பிரித்தானிய இந்தியாவில் மொழிக்குழுக்கள் அடையாள அரசியலில் ஈடுபடுவது பரவலாக இருந்தது. இந்தியாவின் ஒவ்வொரு பகுதியிலும் காங்கிரசு ஆட்சிக்குட்பட்ட விடுதலை இந்தியாவைவிடப் பிரித்தானிய ஆட்சியே மேலெனக் கருதிய குழுக்கள் இருந்தன.  
1909 இல் பி. சுப்ரமணியம், எம். புருசோத்தம் நாயுடு எனும் இரு வழக்கறிஞர்கள் “சென்னை பிராமணரல்லாதோர் சங்கம்” என்ற அமைப்பை உருவாக்கி அக்டோபர் 1909 க்கு முன்னர் ஆயிரம் பிராமணரல்லாத உறுப்பினர்களைச் சேர்க்கப்போவதாக அறிவித்தனர். ஆனால் பிராமணரல்லாத மக்களிடையே இதனால் எவ்விதத் தாக்கமும் ஏற்படவில்லை; இந்த அமைப்பும் நீர்த்துப் போனது. 1912 இல் சரவணப் பிள்ளை, ஜி. வீராசாமி நாயுடு, துரைசாமி நாயுடு, எஸ். நாராயணசாமி நாயுடு போன்ற பிராமணரல்லாதோர் தலைவர்கள் ”சென்னை ஐக்கிய சங்கம்” என்ற அமைப்பை உருவாக்கினர். நடேச முதலியார் இதன் செயலாளராக இருந்தார். இவ்வமைப்பு அரசியலைத் தவிர்த்துச் சமூகப் பணிகளில் மட்டும் ஈடுபட்டது. அக்டோபர் 1, 1912 இல் இவ்வமைப்பு புனரமைக்கப்பட்டு சென்னை திராவிடர் சங்கம் என்று பெயரிடப்பட்டது. சென்னை நகரத்தில் பல கிளைகளைத் தொடங்கிய இச்சங்கத்தின் முக்கிய சாதனை பிராமணரல்லாத மாணவர்களுக்காக ஒரு விடுதியை நிறுவியது. மேலும் இது ஆண்டுதோறும் பிராமணரல்லாத பட்டதாரிகளுக்காக விழாக்களை நடத்தியதுடன், அவர்களது கோரிக்கைகளை முன்வைக்கும் நூல்களையும் வெளியிட்டது. இந்த இயக்கம் பின்னாளில் நீதிக்கட்சி (ஜஸ்டிஸ் கட்சி) என்று பரவலாக அழைக்கப்படலாயிற்று. *ஜஸ்டிஸ்* என்ற ஆங்கில இதழை அது வெளியிட்டதால் இப்பெயர் ஏற்பட்டது. டிசம்பர் 1916 இல் இவ்வமைப்பு “பிராமணரல்லாதோர் கொள்கை அறிக்கை” ஒன்றை வெளியிட்டது. அதில் பிரித்தானிய அரசின் மீது தங்கள் விசுவாசத்தை அறிவித்த அதேவேளை நிருவாகத்தில் பிராமண ஆதிக்கத்தைக் கடுமையாகத் தாக்கியது.
# நீதிக் கட்சி

## ஆரம்பகால வரலாறு (1916–1920)

#### இட ஒதுக்கீடு

பனகல் ராஜா தலைமையிலான நீதிக்கட்சி அரசு, 1921ல் ஜாதி அடிப்படையில் கல்வி மற்றும் வேலைவாய்ப்பில் இடஒதுக்கீட்டை கொண்டு வந்தது. இதற்கான முதல் அரசாணையை - எண் 613 - மதராஸ் மாகாண அரசு பிறப்பித்தது. அந்த ஆணையின்படி பிராமணர் அல்லாதவர்களுக்கு 44%, பிராமணர்களுக்கு 16%, முஸ்லிம்களுக்கு 16%, ஆங்கிலோ இந்தியர்கள் மற்றும் கிறிஸ்துவர்களுக்கு 16%, பட்டியல் இனத்தவர்களுக்கு 8% என இடஒதுக்கீடு செய்யப்பட்டது.
# நீதிக் கட்சி

## திராவிடர் கழகமாக மாற்றம்

பெரியார் ஈ. வே. ராமசாமி நீதிக்கட்சியினைத் தேர்தல் அரசியலிலிருந்து விலக்கிக் கொண்டார். அவரது தலைமையில் அது சமூக சீர்திருத்த அமைப்பாக மட்டும் செயல்பட்டது. “சமூக சுயமரியாதையை அடைந்து விட்டால், அரசியல் சுய மரியாதைத் தானாகக் கிட்டி விடும்” என்பது அவரது வாதமாக இருந்தது.  
ஆனால் ஈ. வே. ராமசாமியின் தலைமையில் ஏற்பட்ட பெரும் மாற்றங்களை ஏற்றுக் கொள்ளாத சில தலைவர்கள் கட்சியில் ஒரு போட்டிக் குழுவை உருவாக்கி அவரைத் தலைவர் பதவியிலிருந்து இறக்க முயன்றனர். இந்தக் குழுவில் இடம் பெற்றிருந்தோர் - பி. பாலசுப்பிரமணியன் (*சண்டே அப்சேர்வர்* இதழின் ஆசிரியர்), ஆர். கே. சண்முகம் செட்டியார், பி. டி. ராஜன், ஏ. பி. பாட்ரோ, சி. எல். நரசிம்ம முதலியார், தாமோதரன் நாயுடு மற்றும் கே. சி. சுப்ரமணிய செட்டியார். பெரியார் ஆதரவு மற்றும் எதிர்ப்புக் குழுக்களிடையே பலப்பரீட்சை மூண்டது. டிசம்பர் 27, 1943 இல் கட்சியின் செயற்குழுவைக் கூட்டிய பெரியார் எதிர்ப்பு குழு 1940 க்குப் பின் அவர் கட்சி மாநாட்டை நடத்துவதில்லையென்று குற்றம் சாட்டியது. அவர்களது விமர்சனத்தை எதிர்கொள்ள ஈ. வே. ராமசாமி கட்சியின் வருடாந்திர மாநாட்டைக் கூட்டினார்.  
ஆகஸ்ட் 27, 1944 அன்று சேலத்தில் நடைபெற்ற நீதிக்கட்சியின் பதினாறாவது வருடாந்திர மாநாட்டில் பெரியார் ஆதரவு கோஷ்டி வெற்றி பெற்றது. இதற்கு ஒரு வாரம் முன்னர் (ஆகஸ்ட் 20 இல்) பெரியார் எதிர்ப்பு கோஷ்டியினர் ஒரு கூட்டத்தைக் கூட்டி சேலம் மாநாட்டில் நிறைவேற்றப்படும் தீர்மானங்கள் செல்லாதவை என்றும் தங்களைக் கட்டுப்படுத்தாது என்றும் அறிவித்தனர். இதற்கு அவர்கள் கூறிய காரணம் ஈ. வே. ராமசாமி கட்சியின் விதிமுறைப்படி தலைவராகத் தேர்ந்தெடுக்கப்பட்டவரல்ல; அதனால் அவருக்குத் தீர்மானங்களை நிறைவேற்ற அதிகாரமில்லை என்பதே. ஆனால் சேலம் மாநாட்டில் பெரியார் ஆதரவு கோஷ்டியினருக்கு வெகுவான ஆதரவு கிட்டி அவர்கள் வெற்றி பெற்றனர். அம்மாநாட்டில் பின்வரும் முக்கிய தீர்மானங்கள் நிறைவேற்றப்பட்டன:  
- கட்சி உறுப்பினர்கள் பிரித்தானிய அரசு அளித்த விருதுகளையும், பதவிகளையும் ராவ் பகதூர், திவான் பகதூர் போன்ற பட்டங்கள் அனைத்தையும் துறக்க வேண்டும்
- அவர்கள் தங்களது அரசு பதவிகளிலிருந்து விலக வேண்டும்
- அவர்கள் தங்கள் பெயர்களில் உள்ள சாதிப்பின்னொட்டுகளைக் களைய வேண்டும்
- நீதிக்கட்சி திராவிடர் கழகம் என்று அழைக்கப்படும்.  
இத்தீர்மானங்கள் நிறைவேற முக்கியக் காரணமாக இருந்த அண்ணாதுரை திராவிடர் கழகத்தின் பொதுச் செயலாளரானார். நீதிக்கட்சியின் உறுப்பினர்களில் மிகப்பெரும்பாலானோர் திராவிடர் கழகத்தில் இணைந்து விட்டனர். பி. டி. ராஜன், மணப்பாறை திருமலைசாமி, பி. பாலசுப்பிரமணியன் போன்றோர் இம்மாற்றத்தை ஏற்றுக்கொள்ளவில்லை. இவர்கள் முதலில் பி. ராமச்சந்திர ரெட்டி தலைமையிலும் பின் பி. டி. ராஜன் தலைமையிலும் செயல்பட்டனர். உண்மையான “நீதிக்கட்சி” தாங்கள் தான் என்றும் அறிவித்தனர். 1952 சட்டமன்றத் தேர்தலில் ஒன்பது இடங்களில் அக்கட்சி போட்டியிட்டது. அதன் வேட்பாளர்களில் பி. டி. இராஜன் மட்டும் வெற்றி பெற்றார். இந்தக் கட்சி அதன் பின்னால் எந்தத் தேர்தல்களிலும் அதிகாரப்பூர்வமாகப் போட்டியிடவில்லை. 1968 இல் தனது பொன்விழா ஆண்டைச் சென்னையில் கொண்டாடிய இக்கட்சி பி. டி. ராஜனின் மரணத்துக்குப் பின்னர் முற்றிலும் செயலற்றுப் போனது.
# நீதிக் கட்சி

## தேர்தல்களில் நீதிக்கட்சி

| தேர்தல் | மொத்த இடங்கள் | வென்ற இடங்கள் | நியமன இடங்கள் | நியமிக்கப்பட்ட உறுப்பினர்கள் | முடிவு | கட்சித் தலைவர் |  |
| --- | --- | --- | --- | --- | --- | --- | --- |
| 1920 | 98 | 63 | 29 | 18 | **வெற்றி** | தியாகராய செட்டி |  |
| 1923 | 98 | 44 | 29 | 17 | **வெற்றி** | தியாகராய செட்டி |  |
| 1926 | 98 | 21 | 34 | 0 | **தோல்வி** | பனகல் அரசர் |  |
| 1930 | 98 | 35 | 34 | **வெற்றி** | பி. முனுசாமி நாயுடு |  |  |
| 1934 | 98 | 34 | **தோல்வி** | பொபிலி அரசர் |  |  |  |
| 1937 | 215 | 18 | 46 | 7 | **தோல்வி** | பொபிலி அரசர் |  |
| 1939–1946 | **தேர்தல்கள் நடைபெறவில்லை** | ஈ. வே. ராமசாமி |  |  |  |  |  |
| 1946 | 215 | 0 | 46 | 0 | **பங்கேற்கவில்லை** | பி. டி. ராஜன் |  |
| 1952 | 375 | 1 | – | – | **தோல்வி** | பி. டி. ராஜன் | } |
# நீதிக் கட்சி

## கட்சி அமைப்பு

நீதிக்கட்சி தொடங்கப்பட்டு பல ஆண்டுகளுக்கு முறையான சட்ட அமைப்பின்றி செயல்பட்டது. அக்டோபர் 18, 1917 இல் *தி இந்து* நாளிதழில் வெளியான அதன் கொள்கை அறிக்கையே கட்சியின் சட்டதிட்டங்களைப் பட்டியிலிட்ட ஒரே ஆவணம். அக்டோபர் 1917 இல் கட்சியின் நிருவாகிகள் முதன்முதலாகத் தேர்ந்தெடுக்கப்பட்டனர். ஆற்காடு ராமசாமி முதலியார் கட்சியின் முதல் பொதுச்செயலராகப் பணியாற்றினார். 1920 இல் கட்சியின் சட்ட அமைப்பை உருவாக்கும் பணி தொடங்கியது. டிசம்பர் 19, 1925 இல் கட்சியின் 9வது வருடாந்திர மாநாட்டின்போது அதிகாரப்பூர்வமாக அதன் சட்ட அமைப்பு ஏற்றுக்கொள்ளப்பட்டது.  
கட்சித் தலைவர்களின் பட்டியல்:  
டிசம்பர் 18, 1922 இல் முதலில் அறிமுகப்படுத்தப்பட்டு 1925 இல் நிறைவேற்றப்பட்ட சென்னை இந்து சமய அறநிலையத்துறை சட்டம் பல இந்துக் கோவில்களை மாகாண அரசின் கட்டுப்பாட்டில் கொண்டு வந்தது. இச்சட்டமே சென்னை மாநிலத்திலும் தமிழ்நாட்டிலும் இயற்றப்பட்டுள்ள பல இந்து அறநிலைய மற்றும் அறக்கட்டளை சட்டங்களுக்கு முன்னோடியாகும். தற்கால தமிழ்நாடு அரசு கொள்கையும் இதைப் பின்பற்றியே அமைந்துள்ளது. 1919 இந்திய அரசுச் சட்டம், பெண்கள் சட்டமன்ற உறுப்பினர்களாவதைத் தடை செய்திருந்தது. முதல் நீதிக்கட்சி அரசு ஏப்ரல் 1, 1921 இல் இத்தடையை விலக்கியது. தேர்தலில் வாக்களிக்கவும், சட்டமன்ற உறுப்பினராகவும் பாலின அடிப்படையில் அமைந்த தகுதிகள் நீக்கப்பட்டன. இதன் மூலம் மருத்துவர் முத்துலட்சுமி ரெட்டி 1926 இல் சென்னை சட்டமன்றத்துக்கு நியமனம் செய்யப்படுவதற்கு வழி வகுத்தது. இந்திய சட்டமன்றங்களில் ஒரு பெண் உறுப்பினராவது இதுவே முதல் முறை. இவை தவிர 1922 இல் சட்டமன்றத்தில் பட்டியல் பிரிவினரைக் குறிக்க “பஞ்சமர்” மற்றும் “பறையர்” போன்ற சொற்களைப் பயன்படுத்தக் கூடாதென்றும் ”ஆதி திராவிடர்” என்ற பெயரையே அதிகாரப்பூர்வமாகப் பயன்படுத்த வேண்டுமென்றும் நீதிக்கட்சி தீர்மானம் நிறைவேற்றியது.
# நீதிக் கட்சி

## கட்சி அமைப்பு

### கட்டமைப்பு

நீதிக்கட்சியின் இரண்டாவது முதல்வர் பனகல் அரசரின் ஆட்சி காலத்தில் சென்னை நகரின் கட்டமைப்பு வசதிகள் அதிகரிக்கப்பட்டன. குறிப்பாகத் தற்போதைய தியாகராய நகர் பகுதி உருவாக்கப்பட்டது. பனகல் அரசரின் அரசு நகரின் அதிகரித்து வரும் மக்கள் தொகைக்குப் போதிய குடியிருப்பு வசதிகள் செய்து தரச் செப்டெம்பர் 7, 1920 அன்று சென்னை நகரத் திட்டச் சட்டத்தை நிறைவேற்றியது.  
5 கிமீ நீளமும் 2 கிமீ அகலமும் உடைய நெடுங்குளம் என்ற நீர்நிலை அக்காலத்தில் நகரத்தின் மேற்கு எல்லையில் நுங்கம்பாக்கம் முதல் சைதாப்பேட்டை வரை நீண்டிருந்தது. 1923 இல் இந்நீர்நிலை நீரகற்றப்பட்டு மேடாக்கப்பட்டது. 1911 இல் நெடுங்குளத்துக்கு மேற்கே பிரித்தானிய அரசு மாம்பலம் கிராமத்தில் ஒரு தொடருந்து நிலையத்தைக் கட்டியிருந்தது. பனகல் அரசர் 1923 இல் அதன் அருகே ஒரு குடியிருப்புப் பகுதியை உருவாக்கினார். அதற்குத் தியாகராய செட்டியின் நினைவாக “தியாகராய நகர்” (அல்லது தி. நகர்) என்று பெயரிட்டார்.  
நீதிக்கட்சி அரசுகள் பல குடிசை மாற்றுத் திட்டங்களைச் செயல்படுத்தி மக்கள் தொகை நெருக்கம் மிகுந்த பகுதிகளில் குடியிருப்புப் பகுதிகளையும். பொதுக் குளியலிடங்களையும் கட்டின. 1924 இல் ஆயுர்வேதம், சித்த, யுனானி மருத்தவ முறைகளை ஆராய்ந்து பரப்ப இந்திய மருத்தவப் பள்ளியை நீதிக்கட்சி அரசு நிறுவியது.
# அப்பல்லோ 13 (விண்கலம்)

**அப்பல்லோ 13** (*Apollo 13*) அமெரிக்க அப்பல்லோ திட்டத்தின் ஏழாவது மனிதர் பயணித்த விண்கலமாகும். இது நிலவில் தரையிறங்கும் நோக்கோடு ஏவப்பட்டது (அப்பல்லோ 11, அப்பல்லோ 12 -களைத் தொடர்ந்து). இக்கலம் ஏப்ரல் 11, 1970 அன்று சரியாக 13:13 CST (மத்திய கால மண்டலம்-- வட அமெரிக்காவில்)-ல் ஏவப்பட்டது. இரண்டு நாட்களுக்குப் பிறகு ஆக்சிசன் கலன் வெடித்ததால் நிலவில் தரையிறங்குவது இடைநிறுத்தம் செய்யப்பட்டது. ஆக்சிசன் கலன் வெடித்ததால் சேவைப் பெட்டகமும் அதைச் சார்ந்திருந்த கட்டளைப் பெட்டகமும் பாதிக்கப்பட்டன. குறைந்த திறன்மூலம், சிற்றறை வெப்பக்குறைவு, பாதுகாக்கப்பட்ட குடிநீர் குறைபாடு, கார்பன்-டை-ஆக்சைடு வாயுவை பிரித்தெடுக்கும் அமைப்பை தற்காலிகமாக செய்தாகவேண்டிய சூழல் போன்ற மிகக் கடினமான சவால்களையும் மீறி, குழுவினர் ஏப்ரல் 17 அன்று மீண்டும் பூமியில் தரையிறங்கினர்.  
ஜேம்ஸ் ஏ. லொவெல் இப்பயணத்தின் ஆணையாளராயிருந்தார். ஜான் எல். ஜாக் ஸ்விகர்ட் கட்டளைப் பெட்டகத்தின் ஓட்டி/இயக்கியாகவும் ஃப்ரெட் டபிள்யூ. ஹெய்ஸ் நிலவு (நிலவு உலவி?) பெட்டகத்தின் ஓட்டி/இயக்கியாகவும் இருந்தனர். கட்டளைப் பெட்டகத்தின் ஓட்டியாக முதலில் தேர்வாகியவர் கென் மாட்டிங்லி. இவர் ஜெர்மன் மீசல்ஸ்-ஆல் பாதிக்கப்பட்டதால் கடைசி நேரத்தில் அப்பணி ஸ்விகர்ட்-டுக்கு கிடைத்தது.
# அப்பல்லோ 12

**அப்பல்லோ 12** ஆனது அமெரிக்காவின் அப்பல்லோ திட்டத்தில் ஆறாவது ஆளேற்றிய விண்பயணமாகும். நிலவில் இறங்கும் வரிசையில் இது இரண்டாவது கலனாகும். அப்பல்லோ 11 ஏவப்பட்ட நான்கு மாதங்கள் கழித்து நவம்பர் 14, 1969 அன்று புளோரிடாவின் கென்னடி விண்வெளி மையத்திலிருந்து ஏவப்பட்டது. குழுத்தலைவர் சார்லசு பீட் கன்ராடும் நிலவுக் கலன் ஓட்டி/விமானி ஆலன் எல். பீன்-ம் ஒரு நாள் ஏழு மணி நேரத்தில் நிலவின் தரைப்பரப்பில் ஆய்வுகளை முடித்தனர். கட்டளைப் பெட்டக விமானி ரிச்ச்ர்டு எஃப். கோர்டான் நிலவின் சுற்றுவட்டப் பாதையிலேயே இருந்தார். சூறாவளிகளின் கடல் (*Ocean of Storms*) என்றழைக்கப்பட்ட நிலவுப் பரப்பின் தென்கிழக்குப் பகுதியில் தரையிறங்குவது குறிக்கோளாக இருந்தது. அப்பல்லோ 11-ஐ விட துல்லியமாக தரையிறங்குவது இதன் குறிக்கோளாக இருந்தது. மேலும் சர்வேயர் 3 கலனைக் கண்டுபிடித்து பரிசோதனைக்காக எடுத்துவருவது. நவம்பர் 24 அன்று இத்திட்டம் வெற்றிகரமாக முடிவுக்கு வந்தது. திட்டக் குறிக்கோள்கள் யாவும் பூர்த்திசெய்யப்பட்டன.
# பிராகா நகர் குழந்தை இயேசு

**பிராகா அல்லது பிரேகு நகர் குழந்தை இயேசு** (*Infant Jesus of Prague*) என்ற மிகவும் பிரபலமான சொரூபம், செக் குடியரசு நாட்டில் உள்ள பிராகா நகரின் மலாஸ்ட்ரானா பகுதியில் உள்ள **வெற்றியின் அன்னை** ஆலயத்தில் அமைந்துள்ளது.
# பிராகா நகர் குழந்தை இயேசு

## வரலாறு

1628ல் இளவரசி பொலிக்சேனா (1566-1642) பிராகா நகர் கார்மேல் துறவிகளுக்கு 19 அங்குல உயரமுடைய குழந்தை இயேசுவின் மெழுகு சொரூபத்தை வழங்கியதிலிருந்து இந்த வரலாறு தொடங்குகிறது. இந்தச் சொரூபம், அவிலா புனித தெரேசாவால் எசுப்பானிய அரச குடும்பத்திற்கு வழங்கப்பட்டதாகக் கூறப்படுகிறது. அந்தக் குடும்பத்தின் விலையேறப் பெற்ற சொத்தாக மதிக்கப்பட்ட இந்தச் சொரூபம், இளவரசி பொலிக்சேனாவின் திருமணப் பரிசாக அவரது தாய் மரிய மான்ரிக்கால் 1603ல் வழங்கப்பட்டது.  
குழந்தை இயேசு பக்தியால் பல்வேறு அற்புதங்களைப் பெற்றுக்கொண்ட இளவரசி பொலிக்சேனா, தன்னிடம் இருந்த குழந்தை இயேசு சொரூபத்துக்கு அரச உடைகளும், மணிமகுடமும் அணிவித்து அழகு பார்த்தார். அரசர் 2ம் பெர்டினான்ட், தனது தலைநகரை பிராகாவிலிருந்து வியன்னாவுக்கு மாற்றியபோது, பொலிக்சேனா இந்தக் குழந்தை இயேசு சொரூபத்தை கார்மேல் சபைத் துறவிகளிடம் ஒப்படைத்தார். அவர்கள் குழந்தை இயேசு பக்தியை மக்களிடையே பரப்பினர். போர் உள்ளிட்ட சில காரணங்களால், துறவிகள் வாழ்ந்த கார்மேல் மடம் சிறிது காலம் மூடப்பட்டது. அக்காலத்தில் இந்தச் சொரூபம் மறைவான இடத்துக்கு அப்புறப்படுத்தப்பட்டது.  
1637ஆம் ஆண்டு, கரங்கள் சேதமடைந்த குழந்தை இயேசுவின் இந்தச் சொரூபத்தை அருட்தந்தை சிரிலஸ் மீண்டும் கண்டெடுத்தார். அவர் குழந்தை இயேசு முன்பாகச் செபித்துக் கொண்டிருந்த வேளையில், "எனக்குக் கரங்களைக் கொடு; நீ என்னை மகிமைப்படுத்தினால், நான் உனக்கு அமைதியும் உயர்வும் தருவேன்" என்ற குரலைக் கேட்டார். அதன் பிறகு குழந்தை இயேசுவின் கரங்கள் சரிசெய்யப்பட்டன. அதனைத் தொடர்ந்து, அந்நகரில் பரவிய கொள்ளை நோய் நீங்கியது. குழந்தை இயேசுவை நாடிச் சென்ற அனைவரும் அற்புதங்களைப் பெற்று மகிழ்ந்தனர். அதனால், குழந்தை இயேசுவின் பக்தி உலமெங்கும் விரிந்து பரவியது.